

**Петропавл су торабының су қабылдағышымен бiрге Есiл өзенiндегi бөгеттi - гидротехникалық құрылысты республикалық меншiкке беру туралы**

Қазақстан Республикасы Үкіметінің 2003 жылғы 15 қазандағы N 1057 қаулысы

      Қазақстан Республикасының Үкiметi қаулы етеді:

      1. Петропавл су торабының су қабылдағышымен бiрге Есiл өзенiндегi бөгеттi - гидротехникалық құрылысты (бұдан әрi - Бөгет) республикалық меншiкке беру туралы Access Industries (Eurasia), LLC компаниясының ұсынысына келiсiм берiлсiн.

      2. Қазақстан Республикасы Қаржы министрлiгiнiң Мемлекеттiк мүлiк және жекешелендiру комитетi:

      1) Access Industries (Eurasia) LLC компаниясымен Бөгеттi мемлекеттiк меншiкке беру туралы шарт жасассын;

      2) Қазақстан Республикасы Ауыл шаруашылығы министрлiгiнiң Су ресурстары жөнiндегi комитетiмен бiрлесiп, заңнамада белгiленген тәртiппен Бөгеттi республикалық меншiкке қабылдап алу жөнiндегi қажеттi ұйымдастыру шараларын жүзеге асырсын;

      3) Бөгеттi Қазақстан Республикасының Ауыл шаруашылығы министрлiгi Су ресурстары жөнiндегi комитетiнiң "Солтүстiксушар" республикалық мемлекеттiк кәсiпорнының теңгерiмiне берсiн.

      3. Осы қаулы қол қойылған күнiнен бастап күшiне енедi.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК